tartuNLP/wikipedia-smugri-20251201 huggingface dataset:
Kolttain mailta

Kolttain mailta : Kansatieteellisiä kuvauksia Kuolan Lapista on opettaja Samuli Paulaharjun kirjoittama ja kuvittama suomalainen tietokirja. Se kuvaa kirjoittajansa Kuolan Lappiin erityisesti kesällä 1914, ja kevättalvella 1913 Suonikylään ja Nuorttijärvelle tekemien kansantieteellisen keruumatkojen tuloksia. Kirja piirtää kuvan kolttaheimon tilasta ennen ensimmäistä maailmansotaa ja vuotta 1920, jolloin Tarton rauhassa kolttien asuinalue jaettiin kahtia. Kustannusosakeyhtiö Kirja julkaisi kirjan vuonna 1921.
Kolttain mailta jakautuu rakenteellisesti 21 lukuun. Näissä käsitellään kolttien henkistä ja aineellista elämää eri näkökulmista. Kirjaan sisältyy runsaasti piirroksia ja valokuvia. 
Teoksen ensimmäinen painos on digitoitu 2000-luvulla, ja vapaasti saatavilla Kansalliskirjaston julkaisuarkisto Doriasta.
Kirjasta on julkaistu toinen, uudistettu painos vuonna 2009. Tämän painoksen sivumäärä on 231. Siihen sisältyy muun muassa filosofian tohtori Pekka Laaksosen kirjoittama esipuhe, ja Samuli Paulaharjun teosluettelo. 
Samoihin aikoihin, vuosina 1913 ja 1914 maisteri T. I. Itkonen teki kaksi kansatieteellistä tutkimusmatkaa samoille seuduille, joissa Paulaharju liikkui. Itkosella oli mukanaan fonografi, ja hän tallensi muun muassa runsaasti joikuja. Hänen jälkimmäinen matkansa Kuolan niemimaan pohjoisrannikolle kuitenkin keskeytyi maailmansodan käynnistyttyä. Osa matkan annista sisältyy Itkosen klassikkoteokseen "Suomen lappalaiset" (1948). Lisäksi postuumisti (1991) julkaistu T. I. Itkosen teos "Lapinmatkani" sisältää kuvauksia koltista, jotka yhdessä Kolttain mailta teoksen kanssa täydentävät aikalaiskuvaa kolttien elämästä.
As Samu’

As Samu’ on kaupunki Palestiinan Länsirannalla Hebronin eteläpuolella. Nykyinen kaupunki on raamatullisen Estemon kaupungin paikalla. Kaupungin asukasluku oli vuonna 2016 arviolta 25 949.
Maantiede.
As Samu’ sijaitsee Palestiinan Länsirannan eteläosassa Hebronin kuvernoraatissa lähellä Israelin vastaista rajaa (vihreä linja). As Samu’n naapuripaikkakuntia ovat Yatta ja Ar Rihiya pohjoisessa, sekä Adh Dhahiriya lännessä. Kaupungin korkeus merenpinnasta on 705 metriä.
As Samu’n vuotuinen sadanta on 306 mm ja vuoden keskilämpötila 18 °C.
Historia.
Nykyisen As Samu’n paikalla sijaitsi aikanaan raamatullinen Estemon kaupunki. Estemo mainitaan esimerkiksi Vanhan testamentin Joosuan kirjassa, Ensimmäisessä Samuelin kirjassa ja Ensimmäisessä aikakirjassa. Myöhemmin 300-luvulla kirjoittanut Eusebios mainitsee sen olleen suurehko juutalainen kylä Bet Guvrinin liepeillä. "Estamou" on kanaanilainen sana, joka tarkoittaa tottelevaista. Myös nykyinen nimi As Samu' on johdettu vanhasta nimestä. Paikan nykyisten asukkaiden perimätiedon mukaan he polveutuvat paikalle Arabian niemimaalta saapuneista siirtolaisista.
Israelin itsenäistymisen jälkeen nykyinen Länsiranta kuului Jordaniaan. As Samu’sta käsin palestiinalaiset tekivät ajoittain iskuja rajan yli Israeliin. Israelilaiset tekivät kostoiskun kylään 13. marraskuuta 1966. Seuraavana vuonna käydyn kuuden päivän sodan aikana Israelin armeija miehitti kylän. Nykyinen kunta Palestiinalaishallinnon alaisuudessa perustettiin vuonna 1997.
Talous.
Vuonna 2007 As Samu’n työssäkäyvästä väestöstä 30 prosenttia oli työllistynyt Israelissa, 20 prosenttia maataloudessa, 20 prosenttia palvelualalla, 15 prosenttia kaupanalalla ja 15 prosenttia hallinnossa. Työttömyysaste oli samana vuonna 60 prosenttia ja se oli kasvanut etenkin toisen intifadan jälkeen.
Väestö.
As Samu’n asukasluku oli Palestiinan tilastokeskuksen vuoden 2016 arvion mukaan 25 949. Vuonna 2007 vastaava luku oli 19 355.
Nankain yliopisto

Nankain yliopisto on korkeakoulu Kiinan pohjoisosassa, Tianjinin kaupungin Nankain kaupunkipiirissä. Yliopisto on perustettu vuonna 1919. Se tarjoaa opetusta 231 maisteriohjelmassa ja 172 tohtoriohjelmassa. Yliopistolla on noin 24 500 opiskelijaa. Yliopistoa on kehitetty voimakkaasti 2000-luvulla, ja se on nykyisin yksi Kiinan 36:ta eturivin yliopistosta. Se toimii kolmella kampusalueella.
Livádia

Livádia (, ”Niityt”) voi viitata seuraaviin paikkoihin:
Lehtolainen

Lehtolainen on sukunimi, joka on muun muassa seuraavilla suomalaisilla henkilöillä:
Järvenperän koulu

Järvenperän koulu on vuonna 2000 valmistunut Espoon Järvenperässä sijaitseva yläkoulu. Koulussa annetaan yleisopetusta 7.–9.-luokkalaisille. Koulun läheisyydessä sijaitsee Träskändan kartano puistoalueineen. Koulussa on noin 450 oppilasta ja yli 30 opettajaa.
 Koulussa on luonnontieteitä ja matematiikkaa painottava luokka. Koulun tiloissa sijaitsee Espoon esittävän taiteen koulu. 
Koulun rehtori on Minna Kartano. Koulussa on 2010-luvulla kampanjoitu esimerkiksi kouluruokailun suosion lisäämiseksi.
Hansakallion koulu

Hansakallion koulu on alakoulu, joka sijaitsee Espoon Kauklahdessa. Koulussa tarjotaan perusopetusta 1–6-luokkalaisille. Koulussa on noin 570 oppilasta. Rehtori on Jarmo Jääskeläinen. 
Koulurakennus on Heikki ja Kaija Sirenin suunnittelema ja valmistunut 1955. Vuonna 2017 julkaistun Espoon koululrakennusten inventoinnin mukaan koulu edustaa aikansa uuden rationaalisen ja konstruktivistisen arkkitehtuurin kärkeä: ”Pohjaratkaisu on selkeä, toimiva ja tehokas. Rakennuksen sisääntulokerroksen runkoratkaisu on poikkeuksellinen: rakenne perustuu luokkien välisiin kantaviin poikittaisiin betoniseiniin, joissa muottilautapinta on jätetty esille.” Koulun yhteydessä ollut opettajien asuinrivitalo on purettu. Koulurakennusta peruskorjattiin ja laajennettiin 2009–2011.
Getholm

Getholm on kolmesta puuttomasta luodosta koostuva luonnonsuojelualue läntisessä Espoossa Moisön ja Tallholmin saarten välissä. Virallisessa kaupunginosajaossa alue kuuluu Suvisaaristoon.
Getholmin luonnonsuojelualueen pinta-ala on 1,9 hehtaaria. Se on rauhoitettu lintujen pesimäalueeksi; muun muassa kalalokki ja kyhmyjoutsen pesivät Getholmin luodoilla. Luodoista läntisimmällä sijaitsee iso hiidenkirnu.
Jerry B. Jenkins

Jerry Bruce Jenkins (s. 23. syyskuuta 1949 Kalamazoo, Michigan, Yhdysvallat) on yhdysvaltalainen kirjailija ja elämäkertojen kirjoittaja. Hän on kirjoittanut yhteensä yli 190 kirjaa, kuten rakkausromaaneja, jännityskirjallisuutta, lasten seikkailuja ja elämäkertoja. Hänen fiktionsa päähenkilöinä on yleensä evankelisia kristittyjä.
Jenkinsin ja Tim LaHayen kirjoittamaa "Viimeisten päivien vaellus" -kirjasarja on myyty yli 65 miljoonaa nidettä. Teossarja sai vaikutteita Hal Lindseyn 1970-luvun teoksista.
Jenkins asuu Black Forestissa Coloradossa. Hänellä on kolme poikaa vaimonsa Dianan kanssa.
Libyan–Egyptin sota

Libyan–Egyptin sota oli Libyan ja Egyptin välinen lyhyt sota heinäkuussa 1977.
21. heinäkuuta 1977 rajalla käytiin ensimmäiset tulitaistelut, joita seurasi ilma- ja maahyökkäykset. 24. heinäkuuta osapuolet sopivat tulitauosta.
Sota.
21. heinäkuuta Libyan yhdeksäs panssarivaunupataljoona hyökkäsi Sallumiin. Kaupungissa pataljoona joutui Egyptin armeijan väijyttämäksi, jonka jälkeen se perääntyi. Libyalaiset Mirage 5 -hävittäjät pommittivat kaupungin lähistöä aiheuttaen pientä vahinkoa. Egyptin armeija väitti ampuneensa alas kaksi hävittäjää.
Usean tunnin jälkeen Egypti aloitti suuren vastahyökkäyksen. Egyptiläiset hävittäjät pommittivat Gamal Abdel Nasserin lentotukikohtaa.
Anwar Sadat ja hänen kenraalinsa määräsivät kolme divisioonaa Libyan rajalle kuultuaan Libyan hyökkäyksestä. Nämä kolme divisioonaa löivät Libyalaiset prikaatit tuhoten suurimman osan niiden varusteista. Egyptin armeija ylitti Libyan rajan ja valtasivat muutaman rajakaupungin. Libyan tukikohtia pommitettiin Al Admissa, Kufrassa ja Umm Alayanissa. Muut arabimaat kehottivat Sadatia jättämään Libyan täysmittaisen valtauksen väliin, jonka jälkeen Egyptin armeija vetäytyi Libyasta. 
Seuraukset.
24. heinäkuuta Sadat suostui aselepoon ja käski joukkojensa keskeyttää kaikki hyökkäykset. Vaikka sota loppui heti seuraavana päivänä, arabimaiden välille jäi välirikko. Monet konservatiiviset arabimaat puolustivat Egyptiä ja vasemmistolaiset arabimaat tukivat Libyaa ja Gaddafia.
Lars T. Nyberg

Lars T. Nyberg (22. helmikuuta 1720 Norra Fröjered – 30. toukokuuta 1792 Flo) oli ruotsalainen pappi ja virsirunoilija.
Lars Thorstensson Nyberg oli papin poika. Hän syntyi 1720 Norra Fröjeredissä Länsi-Götanmaalla, kävi koulua Skarassa ja opiskeli Uppsalassa jossa hänet vihittiin papiksi 1742. Hän lähti Amerikkaan, jossa hän toimi luterilaisten seurakuntien pappina Lancasterissa ja Pennsylvaniassa. Jo Ruotsissa hän oli kiinnostunut herrnhutilaisuuden ajatuksista, ja siksi hänet erotettiin virasta. Paluumatkallaan Ruotsiin 1750 hän sai Lontoossa tietää, että häntä ei laskettaisi Ruotsiin. Hollannissa hän tutustui kreivi Nikolaus von Zinzendorfiin, herrnhutilaisuuden perustajaan. Hänestä tuli herrnhutilaisen veljesseurakunnan pappi ensin Lontoossa ja sitten Bristolissa. Hän palasi kuitenkin Ruotsiin 1776, sanoutui irti herrnhutilaisuudesta ja sai takaisin pappisoikeutensa. Hänestä tuli Flon seurakunnan kirkkoherra ja lääninrovasti. Hän kuoli 1789.
Jo opiskeluaikanaan Nyberg kirjoitti virsiä, joita sävyttivät herrnhutilaiset korostukset. Hänen laulujaan ilmestyi "Sions Sånger" -kokoelmassa 1743, ja kun kokoelman toinen osa ilmestyi 1745, siinä oli Nybergin virsiä enemmän kuin muiden runoilijoiden. Muut merkittävät virsirunoilijat "Sions Sånger" -kirjassa olivat Johan Kahl ja Anders Odhelius. Kokoelma, jonka Johan Christoffer Holmberg julkaisi 1743, ilmestyi suomeksi 1790 Jalasjärven kappalaisen Elias Laguksen toimittamana ja on pohjana nykyiselle"Siionin virret" -kirjalle. Hänen virtensä eivät ole päässeet Ruotsissa virsikirjaan. Joissakin vapaitten suuntien laulukirjoissa on ollut muutamia hänen laulujaan, esimerkiksi "Psalmisten"-kirjassa, joka oli Ruotsin Baptistiyhdyskunnan laulukirja vuoteen 1928 saakka. Suomen evankelis-luterilaisen kirkon virsikirjassa on kuusi Nybergin virttä, ja yksi niistä on myös Ruotsin kirkon virsikirjassa (730 Ei mikään niin voi virvoittaa).
Nybergin virret Suomen evankelis-luterilaisen kirkon virsikirjassa
Nybergin virret Siionin virsissä
Aiheesta muualla.
Wikiaineistossa on muutama Nybergin virsi ruotsinkielisenä.&lt;ref&gt;Lars Thorstensson Nyberg, Wikiaineisto
Allah99

 
Allah99 ("Allah99" إيميالت مترجم إيميل سيوران ٩٩ هللا) on Hassan Blasimin kirjoittama romaani, joka on ilmestynyt vuonna 2019, ja sen on julkaissut WSOY. Teoksen on suomentanut arabian kielestä Sampsa Peltonen. Teos on Blasimin ensimmäinen romaani. Hän on aiemmin julkaissut novelleja.
Tarina kertoo irakilaisesta eläinlääkäri-kirjailijasta Hassan ”Minervanpöllö” Bumasta, joka perustaa blogin saadakseen teoksensa leviämään arabimaailmassa. Hän ei kuitenkaan julkaise siinä vanhoja tekstejään vaan alkaa kirjoittaa uusia.
Alkusanoissaan teoksen suomentaja Sampsa Peltonen sanoo, että vaikka "Allah99" on luokiteltu romaaniksi, sen genre on oikeastaan yhtä holtiton kuin sisältö. Kehyskertomuksen sisällä sisäkkäiset tarinat ylittävät kehyksen rajat. Peltonen luonnehtii kirjaa myös siten, että se valottaa juuriltaan tempautuneen ihmisen näkökulmaa.
Peltonen suomentaa arabiasta, ja hänellä on tuntuma Blasimin kieleen myös sitä kautta, että hän tuntee Blasimin ja tämän tavan käyttää kieltä. Hänen käännöstyötään helpottaa sekin, että kirjan tapahtumat sijoittuvat osittain Suomeen. Kirjojen arabia on standardiarabiaa, jota kukaan ei puhu äidinkielenään. Siksi suomentajan täytyy tulkita löytääkseen rekisterin, johon kirjoittaja pyrkii.
Teoksen englanninnos ilmestyy lokakuussa 2019, ja tulossa on käännöksiä monille muillekin kielille.
Teosta "Allah99" oli ennakoitu Finlandia-suosikiksi. Finlandia-palkinnon sääntöjen mukaan ehdokkaiden on kuitenkin ilmestyttävä ensin Suomessa tai yhtä aikaa Suomessa ja muualla, mutta "Allah99" ilmestyi ensin arabiaksi Italiassa, eikä se siksi voi olla ehdokkaana.
Arviot.
”Parhaan kirjallisuuden kotimaa on kirjallisuus. "Allah99" kuuluu tähän luokkaan”, kirjoittaa Antti Majander Helsingin Sanomissa ja lisää: ”Kritiikin lukemisen voi lopettaa tähän”, mutta jatkaa kuitenkin. Vaikka tarinan kuvaus voi tuntua hankalalta ja lukijan karkottavalta, kerronta on Majanderin mukaan todellisuudessa kuitenkin sujuvaa ja mukaansatempaava. Hän panee merkille, että päähenkilön maailmassa suomalainen nainen näkyy hyvin suppeasta kulmasta, ja se saa hänet epäilemään, että kirjailija ei ole oikein hereillä
Silvia Hosseini kiittää Sampsa Peltosen suomennosta eloisaksi ja vivahteikkaaksi. Hosseini yhdistää romaanin latinalaisamerikkalaisiin kirjailijoihin Julio Cortázariin ja Roberto Bolañoon. Hän toteaa runsaat vessa- ja seksijutut, ja Majanderin tavoin hänkin huomauttaa, että Blasimia saattaisi syyttää mieskatseesta, mutta hän toteaa kuitenkin jutut niin yliampuviksi, että se kääntyy itseironiaksi.
Miia Gustafsson luonnehtii tarinoita Ylen sivulla "Tuhannen ja yhden yön tarinoiden" henkisiksi.
Anders Odhelius

Anders Odhelius (Odel) (1. kesäkuuta 1718 Åsle, Falköping, Länsi-Götanmaa – 16. syyskuuta 1773 Tukholma) ruotsalainen teollisuusmies, kirjailija, taiteilija ja virsirunoilija.
Anders Odheliuksen isä oli pappi Anders Thore Odhelius. Hän alkoi käyttää sukunimestään ranskalaistettua muotoa Odel, jolla hänet Ruotsissa tunnetaan. Hän kävi koulua Skarassa ja opiskeli Uppsalassa. Jo nuorena hän kirjoitti runoja ja hänet tunnettiin kirjallisuuteen perehtyneenä kirjailijana. 1739 hän julkaisi aikanaan tunnetun Sinclair-runon, arkkiviisun, joka pohjautui ajankohtaisiin aiheisiin.
"Sinclairvisan", Sinclair-runo, on 90-säkeinen kertomus Malcolm Sinclairista. Tämä oli ruotsalainen aatelismies, majuri ja diplomaatti jonka kaksi venäläistä upseeria murhasi hänen ollessaan paluumatkalla Turkista Ruotsiin. Sinclairin murha oli yhtenä syynä Ruotsin ja Venäjän välisen Hattujen sodan syttymiseen vuonna 1741. Runo oli omana aikanaan kenties suosituin ruotsalainen runo.
Opintojensa jälkeen Odel toimi kotiopettajana. 1748 hän teki opintomatkan ulkomaille oppiakseen silkinvalmistusta ja loi uran virkamiehenä Manufakturverket-virastossa, joka tuki käsityöläisiä ja teollisuusyrittäjiä. Hän julkaisi myös poliittisia kirjoituksia ja kannatti hattupuoluetta. Hän toimi myös silkkikankaiden mallien piirtäjänä, joita kudottiin hovia varten ja hän suunnitteli malleja Rörstrandin porsliinitehtaalle. Hän oli myös taidemaalari.
Tukholmassa kotiopettajana toimiessaan Odhelius tutustui myös herrnhutilaisuuteen. Hän on kirjoittanut 33 virttä, joita julkaistiin "Zions Sånger" -kokoelmassa 1743–1747. Johan Kahlin ja Lars T. Nybergin ohella Odhelius oli kyseisen kirjan keskeinen virsirunoilija. Johan Ch. Holmbergin julkaisema kokoelma ilmestyi suomeksi 1790 Jalasjärven kappalaisen Elias Laguksen toimittamana ja on pohjana nykyiselle "Siionin virret" -kirjalle. Tehtyään opintomatkansa ulkomaille hän menetti kiinnostuksensa herrnhutismiin ja kiinnostui aikakauden optimistisesta, valistuksenajan filosofiasta ja liittyi Vapaamuurareihin. Ruotsissa Odheliuksen virsiä ja hengellisiä lauluja ei tunneta. Suomessa hänen virsiään on evankelis-luterilaisen kirkon virsikirjassa ja "Siionin virret -"kirjassa.
Odheliuksen virret Suomen ev. lut. kirkon virsikirjassa
Odheliuksen virret Siionin virsissä
Nöykkiönlaakson koulu

Nöykkiönlaakson koulu on alakoulu, joka sijaitsee Espoossa, Nöykkiössä. Koulussa oli lukukaudella 2024–2025 noin 300 oppilasta ja 20 opettajaa. Koulussa on normaalisti kolme luokkaa yhtä luokka-astetta kohden. 
Koulun rehtori on Pauliina Timonen.
Opetus.
Koulussa tarjotaan perusopetusta kuudenteen luokkaan asti. Koulussa voi valita A2-kielenä myös saksan. Koulun tiloissa järjestetään myös esiopetusta ja siihen liittyvää varhaiskasvatusta.
C.B.’s Run

C.B.’s Run on laskettelurinne Park City Mountain Resortissa Utahissa Yhdysvalloissa.
C.B.’s Runilla järjestettiin vuoden 2002 talviolympialaisten suurpujottelukilpailut niin alppihiihdossa kuin lumilautailussakin sekä vuoden 2019 lumilautailun maailmanmestaruuskilpailuiden parisuur- ja -pujottelukilpailut. Lisäksi siinä on järjestetty alppihiihdon maailmancupin tekniikkalajikilpailuita.
Viereisen 3 Kings Terrain Park -laskettelupuiston rinteillä on myös järjestetty olympia- ja MM-kilpailuja.
3 Kings Terrain Park

3 Kings Terrain Park on laskettelupuisto Park City Mountain Resortissa Utahissa Yhdysvalloissa.
3 Kings Terrain Park muodostuu neljästä erillisestä laskettelupuistosta, joista kaksi on lumikouruja. Keskivaikeat lähinnä harrastelijoille suunnatut rinteet ovat "3 Kings" -rinne ja "Minipipe"-lumikouru ja vaikeat urheilijoita ja kansainvälisen tason kilpailuja varten tehdyt alueet ovat "Pick ’N Shovel" -laskettelupuisto ja "Eagle Superpipe" -lumikouru.
3 Kings Terrain Parkissa järjestettiin vuoden 2002 talviolympialaisten lumilautailun lumikourukilpailut sekä vuosien 2011 freestylehiihdon ja 2019 freestylehiihdon ja lumilautailun maailmanmestaruuskilpailuiden slopestyle- ja lumikourukilpailut. Lisäksi siinä on järjestetty kyseisten lajien maailmancupkilpailuja.
Viereisellä C.B.’s Run -rinteellä on myös järjestetty olympia- ja MM-kilpailuja.
Romantiikan siemen

Romantiikan siemen ("The Tamarind Seed") on Blake Edwardsin ohjaama brittiläinen romanttinen vakoiludraama vuodelta 1974. Evelyn Anthonyn romaaniin perustuvan elokuvan pääosia esittävät ohjaajan vaimo Julie Andrews ja Omar Sharif.
Juoni.
Kylmän sodan vuosina 1970-luvun alussa Britannian ulkoministeriössä työskentelevä Judith Farrows kohtaa lomallaan Barbadosin saarella komean, naimisissa olevan neuvostoliittolaisen sotilasattasean. He ihastuvat, mistä aiheutuu ongelmia paitsi heille itselleen, myös kummankin työnantajalle.
Vastaanotto.
"Helsingin Sanomien" Pertti Avola kirjoitti elokuvan tv-esityksen alla heinäkuussa 1988 "Romantiikan siemenen" olevan väljähtänyt vakoiluromanssi, joka ei kuulu ohjaajansa parhaisiin töihin vaan on ”kummallisen innoton ja ikävä”. "Video-oppaassa" vuodelta 1994 Sam Inkinen luonnehti elokuvaa vanhahtavaksi ja kliseiseksi, mutta silti kiinnostavaksi ja taitavasti tehdyksi. Hän antoi elokuvalle kolme tähteä viidestä, mikä vastaa sanallista arviota ”hyvä”.
Nokia 2.1

 
Nokia 2.1 on HMD Globalin julkaisema älypuhelin. Käyttöjärjestelmä on Android 8.1 Oreo, joka on päivitettävissä 9.0 Pie -versioon. Puhelin saapui markkinoille virallisesti 15. heinäkuuta 2018. Sen suositushinta on 115 euroa.
Puhelimessa on 5,5 tuuman näyttö ja neliydinprosessori. Tallennustilaa on 8 gigatavua ja keskusmuistia on 1 gigatavu. Laite tukee enintään 128 gigatavun microSD-kortteja. Takakamera on 8 megapikseliä ja etukamera 5 megapikseliä. Akkua on 4 000 milliampeerituntia.
Nokia 2626

Nokia 2626 on Nokian valmistama "ominaisuuspuhelin". Puhelin julkaistiin marraskuussa 2006. Puhelimessa on WAP-selain ja GPRS-datasiirto.
Meniída

Meniída (; virallisesti Δημοτική Ενότητα Μενηίδος, "Dimotikí Enótita Meniídos") on yksi Skýdran kunnan kunnallisyksiköistä ja entinen itsenäinen Kreikan kunta. Se sijaitsee Péllan alueyksikössä Keski-Makedonian alueella. Kunnallisyksikön väkiluku on 4 575 (vuonna 2011).
Meniídan kunnallisyksikkö käsittää Skýdran kunnan pohjoisosan. Sen suurin asutus on Kalín kylä. Meniída oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Skýdran kuntaan, jolloin se muuttui uuden kunnan kunnallisyksiköksi.
Kunnallisyksikön osat.
Meniídan kunnallisyksikkö muodostuu seuraavista kyläyhdyskunnista ja asutuksista:
Moudaniá

Moudaniá (; virallisesti Δημοτική Ενότητα Μουδανιών, "Dimotikí Enótita Moudanión") on yksi Néa Propontídan kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 19 067 (vuonna 2011).
Moudanián kunnallisyksikkö käsittää Néa Propontídan kunnan eteläosan. Sen suurin asutus on Néa Moudanián kaupunki. Moudaniá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Néa Propontídan kunnaksi yhdessä Kallikráteian ja Tríglian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Moudanián kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Mouriés

Mouriés () on Kreikan kylä sekä samanniminen Kilkíksen kunnan kunnallisyksikkö (Δημοτική Ενότητα Μουριών, "Dimotikí Enótita Mourión") ja entinen itsenäinen kunta. Se sijaitsee Kilkíksen alueyksikössä Keski-Makedonian alueella. Koko kunnallisyksikön väkiluku on 2 725 ja varsinaisen Mouriésin kylän väkiluku 555 (vuonna 2011).
Mouriésin kylä sijaitsee linnuntietä noin 31 kilometriä pohjoiseen Kilkíksen kaupungista. Mouriésin kunnallisyksikkö käsittää Kilkíksen kunnan pohjoisosan Pohjois-Makedonian rajalla. Mouriés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilkíksen kuntaan yhdessä Chérson, Doïránin, Gallikóksen, Kroússan ja Pikrolímnin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Mouriésin kunnallisyksikkö muodostuu seuraavista kyläyhdyskunnista ja asutuksista:
Oreiní (Sérres)

Oreiní (; myös "Oriní") on Kreikan kylä sekä samanniminen Sérresin kunnan kunnallisyksikkö (Δημοτική Ενότητα Ορεινής, "Dimotikí Enótita Oreinís") ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Kylän ja kunnallisyksikön väkiluku on 742 (vuonna 2011).
Oreinín kylä, suomeksi ”Vuoristoinen”, sijaitsee vuoristossa linnuntietä noin 13 kilometriä pohjoiseen Sérresin kaupungista. Oreinín kunnallisyksikkö käsittää alueita Sérresin kunnan pohjoisosassa. Oreiní oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérresin kuntaan yhdessä Áno Vrontoún, Kapetán Mitroúsin, Lefkónaksen ja Skoútarin kanssa, jolloin se muuttui uuden kunnan kunnallisyksiköksi.
Oreiní

Oreiní (, ”Vuoristoinen”; myös "Oriní") voi viitata seuraaviin paikkoihin Kreikassa:
Ormýlia

Ormýlia (; myös "Ormília") on Kreikan kaupunki sekä samanniminen Polýgyroksen kunnan kunnallisyksikkö (Δημοτική Ενότητα Ορμύλιας, "Dimotikí Enótita Ormýlias") ja entinen itsenäinen kunta. Se sijaitsee Chalkidikín alueyksikössä Keski-Makedonian alueella. Koko kunnallisyksikön väkiluku on 4 282 ja varsinaisen Ormýlian kaupungin väkiluku 2 979 (vuonna 2011).
Ormýlian pieni kaupunki sijaitsee Chalkidikín niemimaalla linnuntietä noin 13 kilometriä kaakkoon Polýgyroksen kaupungista ja noin kuusi kilometriä sisämaahan Toronaíoslahden rannasta. Ormýlian kunnallisyksikkö käsittää alueen Polýgyroksen kunnan eteläosassa.
Antiikin aikana nykyisen kaupungin lähellä sijaitsi Sermylian kaupunki, jonka nimestä nykyinen nimi on muuntunut. Ormýlia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Polýgyroksen kuntaan yhdessä Anthemoúntaksen ja Zervochórian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Ormýlian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Paralía (Pieria)

Paralía () on Kreikan kylä sekä samanniminen Katerínin kunnan kunnallisyksikkö (Δημοτική Ενότητα Παραλίας, "Dimotikí Enótita Paralías") ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 6 803 ja varsinaisen Paralían kylän väkiluku 1 124 (vuonna 2011).
Paralían kylä, suomeksi ”Ranta”, sijaitsee Thermaïkóslahden rannalla noin kahdeksan kilometriä itään Katerínin kaupungista. Paralían kunnallisyksikön suurimmat asutukset ovat Kallithéan ja Perístasin kaupungit. Paralía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Katerínin kuntaan yhdessä Elafínan, Korinóksen, Pétran ja Piérioin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Paralían kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Paralia

Paralia () tai Paralía () (”Ranta”, ”Rannikko”) voi viitata seuraaviin paikkoihin Kreikassa:
Petrítsi

Petrítsi (; virallisesti Δημοτική Ενότητα Πετριτσίου, "Dimotikí Enótita Petritsíou") on yksi Sintikín kunnan kunnallisyksiköistä ja entinen itsenäinen Kreikan kunta. Se sijaitsee Sérresin alueyksikössä Keski-Makedonian alueella. Kunnallisyksikön väkiluku on 4 832 (vuonna 2011).
Petrítsin kunnallisyksikkö käsittää Sintikín kunnan keskiosan Kerkíni-järven ja Bulgarian rajan välisellä alueella. Sen suurin asutus on Néo Petrítsin kylä. Petrítsi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sintikín kunnaksi yhdessä Achladochórin, Ágkistron, Kerkínin, Promachónaksen ja Sidirókastron kanssa, jolloin se muuttui uuden kunnan kunnallisyksiköksi.
Kunnallisyksikön osat.
Petrítsin kunnallisyksikkö muodostuu seuraavista kyläyhdyskunnista ja asutuksista:
Platý (Imathía)

Platý (; transl. myös "Platí") on Kreikan kaupunki sekä samanniminen Alexándreian kunnan kunnallisyksikkö (Δημοτική Ενότητα Πλατέος, "Dimotikí Enótita Platéos") ja entinen itsenäinen kunta. Se sijaitsee Imathían alueyksikössä Keski-Makedonian alueella. Koko kunnallisyksikön väkiluku on 9 614 ja varsinaisen Platýn kaupungin väkiluku 2 083 (vuonna 2011).
Platýn pieni kaupunki sijaitsee linnuntietä noin kahdeksan kilometriä itäkaakkoon Alexándreian kaupungista ja noin 35 kilometriä länteen Thessalonikista. Se tunnetaan muun muassa rautateiden risteyskohtana, ja siellä sijaitsee Platýn rautatieasema. Platýn kunnallisyksikkö käsittää Alexándreian kunnan itäosan ulottuen Thermaïkóslahden rantaan. Platý oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alexándreian kuntaan yhdessä Antigonídeen ja Melíkin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Platýn kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Promachónas

Promachónas (, , ) on Kreikan kylä sekä samanniminen Sintikín kunnan kunnallisyksikkö (Δημοτική Ενότητα Προμαχώνα/Προμαχώνος, "Dimotikí Enótita Promachóna/Promachónos") ja entinen itsenäinen kyläkunta. Se sijaitsee Sérresin alueyksikössä Keski-Makedonian alueella. Kylän ja kunnallisyksikön väkiluku on 140 (vuonna 2011).
Promachónaksen kylä sijaitsee Strymónas- eli Struma-joen solassa lähellä Bulgarian rajaa noin 35 kilometriä pohjoisluoteeseen Sérresin kaupungista. Se on tärkeä rajanylityspaikka Bulgariaan, ja sinne johtaa Thessalonikista ja Sérresistä A25-moottoritie. Kylässä sijaitsee myös entinen Promachónaksen rautatieasema. Kylän läheltä on tehty myöhäisen neoliittisen kauden aikainen asutuslöytö, joka tunnetaan nimellä Promachónas-Topolniča.
Promachónas oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sintikín kunnaksi yhdessä Achladochórin, Ágkistron, Kerkínin, Petrítsin ja Sidirókastron kanssa, jolloin se muuttui uuden kunnan kunnallisyksiköksi.
Próti (Sérres)

Próti () on Kreikan kylä sekä samanniminen Amfípolin kunnan kunnallisyksikkö (Δημοτική Ενότητα Πρώτης, "Dimotikí Enótita Prótis") ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 2 044 ja varsinaisen Prótin kylän väkiluku 1 176 (vuonna 2011).
Prótin kylä sijaitsee Pangaío-vuoren länsipuolella linnuntietä noin 42 kilometriä itäkaakkoon Sérresistä. Prótin kunnallisyksikkö käsittää alueen Amfípolin kunnan keskisissä itäosissa. Próti oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfípolin kuntaan yhdessä Kormístan ja Rodolívoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Prótin kunnallisyksikkö muodostuu seuraavista kyläyhdyskunnista ja asutuksista:
Skotoússa

Skotoússa (; myös Σκοτούσα, "Skotoúsa") on Kreikan kylä sekä samanniminen Irákleian kunnan kunnallisyksikkö (Δημοτική Ενότητα Σκοτούσσας/Σκοτούσσης, "Dimotikí Enótita Skotoússas/Skotoússis") ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 5 135 ja varsinaisen Skotoússan kylän väkiluku 1 415 (vuonna 2011).
Skotoússan kylä sijaitsee linnuntietä noin 14 kilometriä länsiluoteeseen Sérresistä. Skotoússan kunnallisyksikkö käsittää Irákleian kunnan itäosan. Skotoússa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Irákleian kuntaan yhdessä Strymonikón kanssa, jolloin se muuttui uuden kunnan kunnallisyksiköksi.
Kunnallisyksikön osat.
Skotoússan kunnallisyksikkö muodostuu seuraavista kyläyhdyskunnista ja asutuksista:
Skoútari (Sérres)

Skoútari () on Kreikan kaupunki sekä samanniminen Sérresin kunnan kunnallisyksikkö (Δημοτική Ενότητα Σκουτάρεως, "Dimotikí Enótita Skoutáreos") ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 5 621 ja varsinaisen Skoútarin kaupungin väkiluku 2 154 (vuonna 2011).
Skoútarin pieni kaupunki sijaitsee linnuntietä noin kahdeksan kilometriä etelään Sérresin kaupungista. Skoútarin kunnallisyksikkö käsittää Sérresin kunnan eteläosan. Skoútari oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérresin kuntaan yhdessä Áno Vrontoún, Kapetán Mitroúsin, Lefkónaksen ja Oreinín kanssa, jolloin se muuttui uuden kunnan kunnallisyksiköksi.
Kunnallisyksikön osat.
Skoútarin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Skoutári

Skoutári () tai Skoútari (Σκούταρι) (= Skutarion eli nykyinen Üsküdar) voi viitata seuraaviin paikkoihin Kreikassa:
Trágilos

Trágilos () on Kreikan kylä sekä samanniminen Visaltían kunnan kunnallisyksikkö (Δημοτική Ενότητα Τραγίλου, "Dimotikí Enótita Tragílou") ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 3 885 ja varsinaisen Trágiloksen kylän väkiluku 477 (vuonna 2011).
Trágiloksen kylä sijaitsee linnuntietä noin 75 kilometriä itäkoilliseen Thessalonikista ja noin 55 kilometriä länteen Kaválasta. Trágiloksen kunnallisyksikkö käsittää Visaltían kunnan itäosan. Trágilos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Visaltían kuntaan yhdessä Achinóksen ja Nigrítan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Trágiloksen kunnallisyksikkö muodostuu seuraavista kyläyhdyskunnista ja asutuksista:
Tríglia

Tríglia (; virallisesti Δημοτική Ενότητα Τρίγλιας, "Dimotikí Enótita Tríglias") on yksi Néa Propontídan kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 5 862 (vuonna 2011).
Tríglian kunnallisyksikkö käsittää Néa Propontídan kunnan keskiosan. Sen suurin asutus on Néa Tríglian kaupunki. Tríglia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Néa Propontídan kunnaksi yhdessä Kallikráteian ja Moudanián kanssa, jolloin se muuttui uuden kunnan kunnallisyksiköksi.
Kunnallisyksikön osat.
Tríglian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Zervochória

Zervochória (; virallisesti Δημοτική Ενότητα Ζερβοχωρίων, "Dimotikí Enótita Zervochoríon") on yksi Polýgyroksen kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 2 378 (vuonna 2011).
Zervochórian kunnallisyksikkö käsittää Polýgyroksen kunnan pohjoisosan Chalkidikín niemimaan keskiosissa. Sen suurin asutus on Palaiochóran kylä. Zervochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Polýgyroksen kuntaan yhdessä Anthemoúntaksen ja Ormýlian kanssa, jolloin se muuttui uuden kunnan kunnallisyksiköksi.
Kunnallisyksikön osat.
Zervochórian kunnallisyksikkö muodostuu seuraavista kyläyhdyskunnista ja asutuksista:
Aitokrokotiilit

Aitokrokotiilit ("Crocodylus") on krokotiilien (Crocodylidae) heimoon kuuluva matelijasuku. Siihen kuuluu nykyisin 12 lajia, mukaan lukien vasta 2000-luvulla niilinkorokotiilista omaksi lajikseen erotettu "Crocodylus suchus". Josephus Nicolaus Laurenti kuvaili suvun tieteelle vuonna 1768.
Burmanpyton

Burmanpyton ("Python bivittatus") on pytonkäärmeiden heimoon kuuluva käärmelaji. Se on voimakas, myrkytön kuristajakäärme. Sitä pidettiin aiemmin tiikeripytonin ("Python molurus") alalajina.
Ulkonäkö ja koko.
Burmanpytonin kuviointi koostuu ruskeista satulakuvioista keltaruskealla taustalla. Päässä sillä on vaaleanruskea nuolikuvio. Se on suurempi ja tummempi kuin tiikeripyton, ja sillä on huulten suomujen ja silmän välissä okulaarinen suomu, jollaista ei ole tiikeripytonilla.
Varmojen mittausten mukaan burmanpytonin pituus on täysikasvuisena 2,0–5,75 metriä, mutta kirjallisuudessa esiintyvien suurempien pituuksien perusteella on uskottavaa, että se voi kasvaa tätä suuremmaksi. Se on mahdollisesti yksi maailman kuudesta pisimmästä käärmelajista. Aasiassa se on toiseksi suurin käärmelaji verkkopytonin jälkeen.
Levinneisyys ja elinympäristö.
Burmanpyton elää Intian niemimaan pohjoisosassa, Indokiinassa ja Kiinan eteläosissa sekä eristyneenä Jaavalla, Balilla ja Sulawesilla. Sulawesin populaatiota pidetään omana alalajinaan "Python bivittatus progschai". Eristyneet saaripopulaatiot juontuvat jääkausien aikaisesta laajemmasta levinneisyydestä, kun merenpinta oli matalampi ja burmanpytonille mieluisat elinympäristöt yleisempiä. Burmanpytoneita on päässyt tahattomasti luontoon Floridan Evergladesissa, mahdollisesti hurrikaani Andrewin tuhojen yhteydessä, ja ne ovat suotuisan elinympäristön takia muodostaneet menestyvän vieraslajipopulaation. Vaikka käärmeitä on tapettu ja kantaa on vähennetty tuhansien yksilöiden verran, on populaatio jatkanut kasvuaan.
Burmanpytonin elinympäristöä ovat trooppiset kuivat metsät sekä joenvarsien ruohomaat ja metsät. Se viihtyy kosteammissa elinympäristöissä kuin tiikeripyton, mutta se puuttuu silti Malesian, Borneon ja Sumatran sademetsistä. Floridan Everglades muistuttaa sen luonnollista elinympäristöä Aasian ruohomailla.
Lisääntyminen.
Burmanpyton munii suuria 30–100 munan poikueita. Vastakuoriutuneiden poikasten pituus on 48–79 senttiä.
Ravinto.
Burmanpyton saalistaa vaanimalla, ja se tappaa uhrinsa kuristamalla. Saaliseläimet ovat lähinnä nisäkkäitä, joiden koko vaihtelee jyrsijöistä hirvieläimiin, ja joskus se syö myös lintuja. Sen tiedetään myös tappaneen ihmisiä.
Evelyn Anthony

Evelyn Anthony (o.s. "Evelyn Bridget Patricia Stephens", oik. "Evelyn Ward-Thomas", 3. heinäkuuta 1926 – 25. syyskuuta 2018) oli brittiläinen kirjailija. Hän on kirjoittanut lähinnä romantiikkaa ja vakoiluaiheita sisältäviä romaaneja. Hänen tuotantoonsa kuuluu noin 50 teosta, joista kymmenkunta on suomennettu.
Evelyn Anthony syntyi varakkaan laivastoupseerin Henry Stephensin tyttäreksi. Hän alkoi 1940-luvulla kirjoittaa novelleja naistenlehtiin, ja hänen esikoisromaaninsa "Rebel Princess" (1953) perustui löyhästi Katariina Suuren elämään. Hän kirjoitti uransa alussa muitakin historian tunnetuista naishahmoista kertovia kirjoja, kunnes vaihtoi tyyliä 1960-luvulla naisille suunnattuihin vakoilutrillereihin, joihin hän sai ideoita tiedustelupiireissä sodan aikana toimineelta isältään. 1950-luvun keskivaiheilla hän avioitui kaivosalan yritysjohtajan Michael Ward-Thomasin kanssa, ja he saivat kuusi lasta.
Evelyn Anthonyn romaaniin "The Tamarind Seed" perustuu Blake Edwardsin ohjaama vakoiludraamaelokuva "Romantiikan siemen" (1974), jonka pääosia näyttelevät Julie Andrews ja Omar Sharif.
Hopeakala

Hopeakala ("Elops saurus") on hopeakalojen (Elopidae) heimoon kuuluva kalalaji. Carl von Linné kuvasi lajin tieteelle vuonna 1766.
Ulkonäkö ja koko.
Laji on tavallisesti noin 60 senttimetrin mittainen, mutta voi kasvaa jopa metrin mittoihin. Se on pitkänomainen hopeanhohtoinen kala. Evien kärjet ja reunat ovat tummemmat. Hopeakalan silmä on hieman punertava.
Levinneisyys ja elinympäristö.
Hopeakalaa tavataan lähinnä Pohjois- ja Etelä-Amerikan meri- ja murtoveden alueilla. Se oleskelee lähinnä meren pinnan tuntumassa, korkeintaan 50 metrin syvyydessä. Hopeakalan uhanalaisuusluokitus on Kansainvälisen luonnonsuojeluliiton mukaan elinvoimainen.
Akráta

Akráta () on Kreikan kylä sekä samanniminen Aigiáleian kunnan kunnallisyksikkö (Δημοτική Ενότητα Ακράτας, "Dimotikí Enótita Akrátas") ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 4 747 ja varsinaisen Akrátan kylän väkiluku 1 393 (vuonna 2011).
Akrátan kylä sijaitsee lähellä Peloponnesoksen niemimaan pohjoisrannikkoa, Korintinlahden rantaa ja Kráthis-joen suuta. Akrátan kunnallisyksikkö käsittää alueen Aigiáleian kunnan itäosissa.
Antiikin aikana nykyisen kylän paikalla tai lähellä sijaitsi Aigain kaupunki. Akráta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aigiáleian kunnaksi yhdessä Aigeíran, Aígion, Diakoptón, Erineóksen ja Sympoliteían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Akrátan kunnallisyksikkö muodostuu seuraavista kyläyhdyskunnista ja asutuksista:
Angelókastro (Aitolia-Akarnania)

Angelókastro () on Kreikan kylä sekä samanniminen Agrínion kunnan kunnallisyksikkö (Δημοτική Ενότητα Αγγελοκάστρου, "Dimotikí Enótita Angelokástrou") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 2 027 ja varsinaisen Angelókastron kylän väkiluku 1 220 (vuonna 2011).
Angelókastron kylä sijaitsee Achelóos-joen ja Lysimachía-järven välissä linnuntietä noin 12 kilometriä lounaaseen Agrínion kaupungista. Angelókastron kunnallisyksikkö käsittää alueen Agrínion kunnan lounaisosassa. Angelókastro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Arákynthoksen, Makryneían, Neápolin, Panaitolikón, Parakampýlian, Paravólan, Strátoksen ja Thestieíin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Angelókastron kunnallisyksikkö muodostuu seuraavista kyläyhdyskunnista ja asutuksista:
Angelókastro

Angelókastro (, , ”Enkelilinna”) voi viitata seuraaviin paikkoihin Kreikassa:
Apodotía

Apodotía (; virallisesti Δημοτική Ενότητα Αποδοτίας, "Dimotikí Enótita Apodotías") on yksi Nafpaktían kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 2 636 (vuonna 2011).
Apodotían kunnallisyksikkö käsittää Nafpaktían kunnan itäosan. Kunnallisyksikön suurin asutus on Terpsithéan kylä. Apodotía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nafpaktían kunnaksi yhdessä Antírrion, Chálkeian, Náfpaktoksen, Plátanoksen ja Pyllínin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Apodotían kunnallisyksikkö muodostuu seuraavista kyläyhdyskunnista ja asutuksista:
Diakoptó

Diakoptó (, ) on Kreikan kaupunki sekä samanniminen Aigiáleian kunnan kunnallisyksikkö (Δημοτική Ενότητα Διακοπτού, "Dimotikí Enótita Diakoptoú") ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 6 429 ja varsinaisen Diakoptón kaupungin väkiluku 2 183 (vuonna 2011).
Diakoptón pieni kaupunki sijaitsee Peloponnesoksen niemimaan pohjoisrannikolla Korintinlahden rannassa. Diakópton kunnallisyksikkö käsittää alueen Aigiáleian kunnan keskiosissa. Diakoptó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aigiáleian kunnaksi yhdessä Aigeíran, Aígion, Akrátan, Erineóksen ja Sympoliteían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Diakoptón kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Erineós

Erineós (; virallisesti Δημοτική Ενότητα Ερινεού, "Dimotikí Enótita Erineoú") on yksi Aigiáleian kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 3 236 (vuonna 2011).
Erineóksen kunnallisyksikkö käsittää Aigiáleian kunnan länsiosan Korintinlahden rannalla. Sen suurin asutus on Kamáresin kylä. Kunnallisyksikkö on nimetty sen alueella sijainneen antiikin ajan Erineoksen kaupungin mukaan. Erineós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aigiáleian kunnaksi yhdessä Aigeíran, Aígion, Akrátan, Diakoptón ja Sympoliteían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Erineóksen kunnallisyksikkö muodostuu seuraavista kyläyhdyskunnista ja asutuksista:
Farrés

Farrés (; virallisesti Δημοτική Ενότητα Φαρρών, "Dimotikí Enótita Farrón") on yksi Erýmanthoksen kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 5 076 (vuonna 2011).
Farrésin kunnallisyksikkö käsittää alueen Erýmanthoksen kunnan keskiosissa. Kunnallisyksikön nimi palautuu sen alueella sijaitsevan Farésin kylän nimen tavoin antiikin ajan Farain kaupunkiin. Kunnallisyksikön suurin asutus on koko kunnan kuntakeskus Chalandrítsan kylä. Farrés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Erýmanthoksen kunnaksi yhdessä Kaléntzin, Leóntion ja Tritaían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Farréen kunnallisyksikkö muodostuu seuraavista kyläyhdyskunnista ja asutuksista:
Fyteíes

Fyteíes (; myös "Fitíes") on Kreikan kylä sekä samanniminen Xirómeron kunnan kunnallisyksikkö (Δημοτική Ενότητα Φυτειών, "Dimotikí Enótita Fyteión") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 2 154 ja varsinaisen Fyteíesin kylän väkiluku 1 210 (vuonna 2011).
Fyteíesin kylä sijaitsee Amvrakía- ja Ozerós-järvien välissä linnuntietä noin 21 kilometriä länsiluoteeseen Agríniosta. Fyteíesin kunnallisyksikkö käsittää Xirómeron kunnan koillisosan. Fyteíes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xirómeron kunnaksi yhdessä Alyzían ja Astakóksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Fyteíesin kunnallisyksikkö muodostuu seuraavista kyläyhdyskunnista ja asutuksista:
Kaléntzi

Kaléntzi (, ) on Kreikan kylä sekä samanniminen Erýmanthoksen kunnan kunnallisyksikkö (Δημοτική Ενότητα Καλεντζίου, "Dimotikí Enótita Kalentzíou") ja entinen itsenäinen kyläkunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 380 ja varsinaisen Kaléntzin kylän väkiluku 71 (vuonna 2011).
Kaléntzin kylä sijaitsee linnuntietä noin 33 kilometriä etelään Patraksesta. Kaléntzin kunnallisyksikkö käsittää pienen alueen Erýmanthoksen kunnan keskiosissa. Kaléntzi oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Erýmanthoksen kunnaksi yhdessä Farrésin, Leóntion ja Tritaían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kaléntzin kunnallisyksikkö muodostuu seuraavista kyläyhdyskunnista ja asutuksista:
Pedro Romero Espejo

Autuas Pedro Romero Espejo C.Ss.R. (28. huhtikuuta 1871 Pancorbo, Burgos, Espanja – 4. heinäkuuta 1936 Cuenca, Espanja) oli redemptoristi, pappi ja marttyyri Espanjan sisällissodassa. Hän eli seuraavien 5 paavien hallintokausien aikana: autuas Pius IX (1846–1878), Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Benedictus XVI julisti hänet kunnianarvoisaksi 20. joulukuuta 2012 ja paavi Franciscus julisti hänet autuaaksi 13. lokakuuta 2013. Hänen muistopäiväänsä vietetään 4. heinäkuuta.
Leóntio

Leóntio (, ) on Kreikan kylä sekä samanniminen Erýmanthoksen kunnan kunnallisyksikkö (Δημοτική Ενότητα Λεοντίου, "Dimotikí Enótita Leontíou") ja entinen itsenäinen kyläkunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 335 ja varsinaisen Leóntion kylän väkiluku 246 (vuonna 2011).
Leóntion kylä sijaitsee linnuntietä noin 22 kilometriä kaakkoon Patraksesta. Leóntion kunnallisyksikkö käsittää Erýmanthoksen kunnan koillisosan. Leóntio oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Erýmanthoksen kunnaksi yhdessä Farréen, Kaléntzin ja Tritaían kanssa, jolloin se muuttui uuden kunnan kunnallisyksiköksi.
Kunnallisyksikön osat.
Leóntion kunnallisyksikkö muodostuu seuraavista kyläyhdyskunnista ja asutuksista:
Makryneía

Makryneía (; myös "Makrinía"; virallisesti Δημοτική Ενότητα Μακρυνείας, "Dimotikí Enótita Makryneías") on yksi Agrínion kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 3 681 (vuonna 2011).
Makryneían kunnallisyksikkö käsittää Agrínion kunnan kaakkoisosan Trichonída-järven eteläpuolella. Sen suurin asutus on Gavaloún kylä. Makryneía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Neápolin, Panaitolikón, Parakampýlian, Paravólan, Strátoksen ja Thestieíin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Makryneían kunnallisyksikkö muodostuu seuraavista kyläyhdyskunnista ja asutuksista:
Parakampýlia

Parakampýlia (; virallisesti Δημοτική Ενότητα Παρακαμπυλίων, "Dimotikí Enótita Parakampylíon") on yksi Agrínion kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 1 943 (vuonna 2011).
Parakampýlian kunnallisyksikkö käsittää Agrínion kunnan pohjoisosan Achelóos-joen ja Kremastán tekojärven eteläpuolella. Sen suurin asutus on Kypárissoksen kylä. Parakampýlia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Panaitolikón, Paravólan, Strátoksen ja Thestieísin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Parakampýlian kunnallisyksikkö muodostuu seuraavista kyläyhdyskunnista ja asutuksista:
Paravóla

Paravóla () on Kreikan kylä sekä samanniminen Agrínion kunnan kunnallisyksikkö (Δημοτική Ενότητα Παραβόλας, "Dimotikí Enótita Paravólas") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 3 773 ja varsinaisen Paravólan kylän väkiluku 1 118 (vuonna 2011).
Paravólan kylä sijaitsee linnuntietä noin kymmenen kilometriä itään Agrínion kaupungista. Paravólan kunnallisyksikkö käsittää alueen Agrínion kunnan itäosassa Trichonída-järven pohjoispuolella. Paravóla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Panaitolikón, Parakampýlian, Strátoksen ja Thestieísin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Paravólan kunnallisyksikkö muodostuu seuraavista kyläyhdyskunnista ja asutuksista: